News in Hindi: मुंबई। दिल्ली समेत पांच राज्यों के विधानसभा चुनावों के बाद आए एक्जिट पोल और चुनाव पूर्व सर्वे के नतीजों का असर गुरुवार को सेंसेक्स पर भी देखने को मिला। कारोबारी सत्र के चौथे दिन शुरुआती कारोबार में सेंसेक्स 440 अंक तक उछला, जबकि निफ्टी 6300 के बेहद करीब पहुंच गया था। सेंसेक्स की इस तेजी के पीछे चुनावी सर्वो में भाजपा के तीन राज्यों में सत्ता आसीन करने को बाजार ने हाथों हाथ लिया है। आज डॉलर के मुकाबले रुपया भी 0.5 फीसदी की बढ़त के साथ 61.8 डॉलर के नीचे आ गया है।